CELEX: 32015D1218(01)
Language: lv
Date: 2015-12-16 00:00:00
Title: Komisijas Lēmums (2015. gada 16. decembris) par REFIT platformas ieinteresēto personu grupas locekļu iecelšanu

18.12.2015   
            
            
               LV
            
            
               Eiropas Savienības Oficiālais Vēstnesis
            
            
               C 425/8
            
         KOMISIJAS LĒMUMS
   (2015. gada 16. decembris)
   par REFIT platformas ieinteresēto personu grupas locekļu iecelšanu
   (2015/C 425/06)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā 2015. gada 19. maija Lēmumu C(2015) 3261 final, ar ko izveido REFIT platformu,
   tā kā:
   
               (1)
            
            
               Komisijas lēmumā (1) (turpmāk “lēmums”), ar ko izveido REFIT platformu (turpmāk “platforma”), ir noteikts, ka platformas uzdevumi ir šādi: i) lūgt sniegt un apkopot ierosinājumus no visiem pieejamajiem avotiem par tāda regulatīvā un administratīvā sloga samazināšanu, kura iemesls ir Savienības tiesību akti un to īstenošana dalībvalstīs; ii) izvērtēt apkopoto ierosinājumu potenciālu samazināt regulatīvo un administratīvo slogu, vienlaikus neapdraudot tiesību aktu mērķu sasniegšanu, un vajadzības gadījumā izteikt papildu piezīmes par ierosinājumiem; iii) nosūtīt attiecīgajiem Komisijas dienestiem vai – vajadzības gadījumā – attiecīgajai dalībvalstij tos ierosinājumus komentāru izteikšanai, kas tiek uzskatīti par visvairāk uzmanības cienīgiem, kā arī iespējamās papildu piezīmes; un iv) atbildēt katrai personai, kura izteic ierosinājumus, un publiskot saņemtos ierosinājumus, papildu piezīmes un komentārus, kas saņemti no Komisijas dienestiem vai attiecīgās dalībvalsts.
            
         
               (2)
            
            
               Lēmumā ir noteikts, ka platformu veidos “valdību pārstāvju grupa” un “ieinteresēto personu grupa” un ka “ieinteresēto personu grupā” ir ne vairāk kā 20 eksperti, no kuriem divi pārstāv Eiropas Ekonomikas un sociālo lietu komiteju un Reģionu komiteju, savukārt pārējie – uzņēmējdarbības jomu, tostarp MVU, kā arī sociālos partnerus un pilsoniskās sabiedrības organizācijas, kam ir tieša pieredze Savienības tiesību aktu piemērošanā. Ekspertus, kas darbojas ieinteresēto personu grupā, ieceļ privātpersonas statusā vai kā personas, kuras pārstāv vairāku ieinteresēto personu kopējās intereses.
            
         
               (3)
            
            
               Lēmumā ir noteikts, ka Komisija pēc Komisijas priekšsēdētāja pirmā vietnieka priekšlikuma ieceļ ieinteresēto personu grupas locekļus, kas tiek atlasīti no pretendentiem, kuriem ir tieša pieredze Savienības tiesību aktu piemērošanā un kuri ir atsaukušies uzaicinājumam iesniegt pieteikumus. Ar iecelšanu pēc iespējas nodrošina dažādo nozaru, interešu un Savienības reģionu, kā arī dzimumu līdzsvarotu pārstāvību. Grupas locekļus ieceļ līdz 2019. gada 31. oktobrim.
            
         
               (4)
            
            
               Visi pieteikumi, kas saņemti uz iepriekš minēto kritēriju pamata, tika rūpīgi izvērtēti.
            
         
               (5)
            
            
               Ja kāds ieinteresēto personu grupas loceklis zaudē locekļa statusu platformas pilnvaru termiņa laikā, priekšsēdētāja pirmais vietnieks būtu jāpilnvaro iecelt aizvietotāju, balstoties uz lēmumā par platformas izveidi noteiktajiem kritērijiem, lai nepieļautu aizkavēšanos ieinteresēto personu grupas locekļu aizvietošanā vai dzimumu nelīdzsvarotu pārstāvību šajā grupā,
            
         IR NOLĒMUSI ŠĀDI.
   1. pants
   1.   REFIT platformas ieinteresēto personu grupas locekļi ir uzskaitīti alfabēta secībā šā lēmuma pielikumā.
   2.   Ja kāds ieinteresēto personu grupas loceklis zaudē locekļa statusu platformas pilnvaru termiņa laikā, priekšsēdētāja pirmais vietnieks var iecelt aizvietotāju no sākotnējā to kandidātu saraksta, kuri atsaucās uzaicinājumam izteikt ieinteresētību kļūt par ieinteresēto personu grupas locekli.
   2. pants
   Šo lēmumu piemēro līdz 2019. gada 31. oktobrim.
   
      Briselē, 2015. gada 16. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  C(2015) 3261 final.
   
      PIELIKUMS
      
         Ieceltie locekļi
      
      
         REFIT platformas “ieinteresēto personu grupas” locekļi ir uzskaitīti alfabēta secībā, norādot, vai viņi ir iecelti privātpersonas statusā vai kā personas, kuras pārstāv vairāku ieinteresēto personu kopējās intereses.
      
                  Uzvārds, vārds
               
               
                  Valstspiederība
               
               
                  Pārstāv ieinteresēto personu kopējās intereses konkrētā politikas jomā
               
               
                  Pašreizējais darba devējs
               
            
                  
                     Alanko Risto
                  
               
               
                  FI
               
               
                  JĀ
               
               
                  Somijas Tehnoloģiju rūpniecības nozaru federācija
               
            
                  
                     Baussand Pierre
                  
               
               
                  FR
               
               
                  JĀ
               
               
                  Sociālā platforma AISBL
                  
               
            
                  
                     Beekmans-Pols Fenna
                  
               
               
                  NL
               
               
                  NĒ
               
               
                  
                     Europa Decentraal
                  
               
            
                  
                     Christensen Geert Laaier
                  
               
               
                  DK
               
               
                  JĀ
               
               
                  
                     Dansk Erhverv – Dānijas Tirdzniecības kamera
               
            
                  
                     Clarke Mike
                  
               
               
                  UK
               
               
                  JĀ
               
               
                  Karaliskā putnu aizsardzības biedrība (RSPB)
               
            
                  
                     Hanula-Bobbitt Katarzyna
                  
               
               
                  PL
               
               
                  JĀ
               
               
                  
                     Finance Watch
                  
               
            
                  
                     Hedström Jens
                  
               
               
                  SE
               
               
                  JĀ
               
               
                  
                     BusinessEurope
                  
               
            
                  
                     Kavrakova Assya
                  
               
               
                  BG
               
               
                  JĀ
               
               
                  Eiropas Pilsoņu rīcības dienests (ECAS)
               
            
                  
                     Krivošík Juraj
                  
               
               
                  SK
               
               
                  NĒ
               
               
                  Energoefektivitātes centrs SEVEn
                  
               
            
                  
                     Lasiauskas Linas
                  
               
               
                  LT
               
               
                  NĒ
               
               
                  Lietuvas Apģērbu un tekstilizstrādājumu ražošanas nozares apvienība
               
            
                  
                     Loosen Peter
                  
               
               
                  DE
               
               
                  JĀ
               
               
                  Pārtikas tiesību aktu un pārtikas zinātņu federācija (valsts mēroga federācija)
               
            
                  
                     Naslin Jean
                  
               
               
                  FR
               
               
                  JĀ
               
               
                  Eiropas Banku nozares komiteja (EBIC)
               
            
                  
                     Pachl Ursula
                  
               
               
                  AT
               
               
                  JĀ
               
               
                  Eiropas Patērētāju organizācija (BEUC)
               
            
                  
                     Roenne Moeller Heidi
                  
               
               
                  DK
               
               
                  JĀ
               
               
                  Eiropas Arodbiedrību konfederācija (ETUC)
               
            
                  
                     Ronzitti Valeria
                  
               
               
                  IT
               
               
                  JĀ
               
               
                  Eiropas Darba devēju un sabiedrisko pakalpojumu uzņēmumu centrs (CEEP)
               
            
                  
                     Santiago Cid María Elena
                  
               
               
                  ES
               
               
                  JĀ
               
               
                  Eiropas Standartizācijas komiteja (CEN) un Eiropas Elektrotehnikas standartizācijas komiteja (Cenelec)
               
            
                  
                     Stoczkiewicz Magdalena
                  
               
               
                  PL
               
               
                  JĀ
               
               
                  
                     Friends of the Earth Europe
                  
               
            
                  
                     van Straalen Michaël Angelo
                  
               
               
                  NL
               
               
                  JĀ
               
               
                  
                     Koninklijke Vereniging MKB
                  
               
            
         Rezerves saraksts
      
      Ja kāds ieinteresēto personu grupas loceklis zaudē locekļa statusu platformas pilnvaru termiņa laikā, priekšsēdētāja pirmais vietnieks var iecelt aizvietotāju no sākotnējā to kandidātu saraksta, kuri atsaucās uzaicinājumam izteikt ieinteresētību kļūt par ieinteresēto personu grupas locekli.